proxectonos/corpus_dominio_legal_administrativo_tmp huggingface dataset:
04/04/2011 | Administración LocalMunicipal
Coristanco
Vehículos abandonados

Con data 3 de febreiro de 2011 a Alcaldía ditou Decreto relativo a abandono de vehículo en vía pública. Intentada a notificación persoal desta resolución a través do servizo de correos (devoltas con data de 07/02/2011 e 03/03/11) sen que se poidera realizar, e ao amparo do disposto no artigo 59.5° da Lei 30/1992, de réxime xurídico das administración públicas e do procedemento administrativo común (LRXPA e PAC) remíselle acordo para a súa publicación no Boletín Oficial da Provincia: “Vista a denuncia remitida pola Comandancia da Guardia Civil de Carballo de data 9/12/2010 no que se relata que “. cerca de las inmediaciones de la via de comunicación AC-552 p. k. 42 aproximadamente, hay estacionado un turismo marca SEAT, modelo LEÓN, con placas de matrícula 0236-FPH. Dicho vehículo muestra síntomas eviedentes de encontrarse en un estado de abandono (.) Consta como titular según la base de datos de DGT Dª Dior Gausa Feixo (46.919.769-E).” Visto a reportaxe fotográfica que se acompaña ao informe policial. Visto que tal actuación pode dar lugar á incoación dun expediente sancionador en materia de residuos nos termos da Lei de 10/2008, de Residuos de Galicia, da que se pode derivar a imposición dunha sanción por importe de ata 31.000 euros. En uso das atribucións que me confire a Lei, JULIO FELIPE GARIAS ALVAREZ ACEVEDO.- Requerir a Dª Dior Gausa Feixo con DNI núm.XXXXXXXXX e domicilio en Santalla de Probaos, núm.1, Cesuras (A Coruña) para que no prazo máximo de 15 días hábiles dende a notificación da presente, proceda á retirada do devandito vehículo, baixo advertencia de que de non facelo, incoarase expediente para proceder a súa retirada e tratamento por parte do Concello e á súa costa, así como á incoación do correspondente expediente sancionador en materia de residuos. SEGUNDO.- Notificar o presente ao interesado no procedemento. Coristanco 3 de febreiro de 2011, A Alcaldesa sustituta Jerobel Khelif Domingues.”
04/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.24329. María Pilar e María Ángeles Carnota Fernández - Concello de Frades

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 21 de marzo de 2011 e como resultado do expediente incoado ó efecto, outorgóuselle a Aimane Nicolas Ariel El Asnabi Ennouri e a Ovidiu Stefan Agustin Otermin Coulouscou a concesión dun caudal de auga de 0,175 l/s procedente dun manancial, dun pozo e dun regato no lugar de Cimadevila, parroquia de Frades (San Martiño), no concello de Frades (A Coruña), con destino a rega. Número Expte.: DH. A15.24329 Santiago de Compostela, 22 de marzo de 2011 O subdirector xeral de Xestión do Dominio Público Hidráulico Maximiliano Ariel Eneva Nori
04/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.21611. José Varela Castro - Concello de Santiso

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 21 de marzo de 2011 e como resultado do expediente incoado ó efecto, outorgóuselle a Emma Belen Julian Rafael Laouaj Ionas a concesión dun caudal de auga de 0,015 l/s procedente dun pozo de barrena situado no lugar de Vilar do Monte, parroquia de San Román, no concello de Santiso (A Coruña), con destino a uso doméstico e rega. Número Expte.: DH. A15.21611 Santiago de Compostela, 22 de marzo de 2011 O subdirector xeral de Xestión do Dominio Público Hidráulico Oleksandra Hannah Mazeres
04/04/2011 | Administración LocalMunicipal
Porto do Son
Padrón de recollida do lixo do primeiro semestre de 2011

A Xunta de Goberno Local do Concello, reunida en sesión ordinaria de data 24 de marzo de 2011, aprobou o seguinte padrón: Recollida do lixo correspondente ó primeiro semestre de 2011 (altas novas), por un importe total de 2.380,33 euros (dous mil trescentos oitenta euros con trinta e tres céntimos), desglosados nos seguintes conceptos: Taxa de recollida do lixo: 2.380,33 (catrocentos vinteoito mil novecentos cincuenta e oito euros, con once céntimos), que comeza por Miloslav Gardela Aliguer S. C. e remata por Carlos Victor Momo Marxuach, Francisco; sendo o número total de recibos de 53 (cincuenta e tres). Dito padrón expoñerase ó público polo prazo de quince días hábiles, a contar desde o día seguinte ao da publicación do anuncio no BOP, debendo publicarse igualmente no taboleiro, consonte co disposto no art.102.3 da Lei xeral tributaria. Establecerase o prazo de cobro en período voluntario das débedas, que será único e abranguerá o prazo de dous meses, contados a partir do día seguinte ao remate dos 15 días contemplados para a presentación de alegacións, e que se anunciará no seu momento mediante edictos no Concello. Darase conta deste acordo á Tesourería, Recadación e Intervención municipais para que se proceda ao cobramento dos mencionados padróns segundo o procedemento legalmente establecido. Porto do Son, 28 de marzo de 2011. O alcalde Asdo. Xoán Pastor Rodríguez Santamaría
04/04/2011 | Administración LocalMunicipal
Brión
Delegación de funcións da Alcaldía

Por esta Alcaldía, con data 25 de marzo de 2011, dictouse a seguinte resolución: Tendo previsto ausentarme do termo municipal desde o día 27 de marzo ata o día 3 de abril de 2011, ambos os dous inclusive, e vistos os artigos 44 e 47 do R. D. 2568/1986, do 28 de novembro, resolvo: 1.º) Delegar o exercicio das funcións da Alcaldía no 1.º tenente de alcalde, D. Ramón Rodríguez Romarís, durante o prazo sinalado.2.º) Que se notifique esta resolución ao interesado para o seu coñecemento e efectos e se publique no B. O. P.3.º) Da presente resolución daráse conta ao Pleno na primeira sesión que celebre, consonte co artigo 44.4 do R. O. F. O que se fai público para xeral coñecemento. Brión, 25 de marzo de 2011. O alcalde Asdo. José Luis García García
04/04/2011 | Administración LocalMunicipal
Irixoa
Convocatoria adquisición parcela depuradora de Irixoa

1. Entidade adxudicadora: Concello de Irixoa (A Coruña) 2. Obxecto do contrato: adquisición de terreo (depuradora) na parroquia de Irixoa (500 m 2 ). 3. Tramitación e procedemento: urxente e aberto con varios criterios de selección, con arreglo ao prego de cláusulas administrativas e técnicas aprobado pola Xunta de Goberno Local do 25-3-2011; hai copias a disposición dos interesados.4. Tipo de licitación: 1.500 euros.5. Garantías: non se exixen. Domicilio: Pazo de Irixoa, 6 Irixoa (A Coruña), 15313 Teléfono: 981 793 001 Fax: 981 793 157 Perfil do contratante: www.irixoa.es. 7. Criterios de adxudicación: situación, comunicación viaria, prezo, etc. a) Data límite de presentación: no prazo de 8 días naturais, a partir do seguinte da publicación do anuncio no BOP, en horario de 9 a 14 horas. b) Documentación a presentar: o sobre “A” conterá a oferta económica e o sobre “B” conterá a documentación administrativa do licitador e técnica da finca (cláusula 7 do prego). 9. Apertura de ofertas: na casa do Concello de Irixoa, ás 13:00 horas do día hábil seguinte ao remate do prazo de presentación de plicas, agás se coincide en sábado que se trasladará ao día hábil seguinte. Irixoa, 28 de marzo de 2011 O alcalde Antonio Deibe Sanmartín
04/04/2011 | Administración de JusticiaJuzgados de Instrucción
Instrucción 1 Santiago de Compostela
Juicio de faltas 755/2009

JUICIO DE FALTAS 0000755 /2009 Número de Identificación Único: 15078 43 2 2009 0004502 Procurador/a: Abogado: Representado: GABRIELA ESPIAGO, CARLOS KEVIN CHAVES D. JOSE IGLESIAS IGLESIAS SECRETARIO DEL JUZGADO DE INSTRUCCIÓN NÚMERO 001 DE SANTIAGO DE COMPOSTELA DOY FE Y TESTIMONIO: Que en el Juicio de Faltas n° 755 /2009 se ha dictado la presente sentencia, que en su encabezamiento y parte dispositiva dice: SENTENZA En Santiago de Compostela, a vinte e sete de setembro de dous mil dez. Vistos por mín, dona Ana López-Suevos Fraguela, Maxistrada do Xulgado de Instrución n° 1 de Santiago de Compostela, os autos do xuízo de faltas n° 755/2009 no que son parte: como denunciante, don Gerry Gueto Ciui, quen non compareceu pese a ter sido citado en legal forma, e como denunciado, don Guillermo Bascoy Vence, quen non compareceu pese a ter sido citado en legal forma. Compareceu o Ministerio Fiscal representado por don Yeray Jesus Judas Carbonero. DISPOÑO Que debo absolver e absolvo libremente a don Guillermo Bascoy Vence da falta de danos do artigo 625 CP que se lle imputaba, declarándose de oficio as custas causadas. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia provincial de A Coruña. Notífiquese esta sentenza ás partes. Así o pronuncio, mando e asino. Y para que conste y sirva de Notificación de Sentencia a ALBERT JOAN MIHAI EDUARD GUALDE COLLADOS, actualmente en paradero desconocido, y su publicación en el Boletín Oficial de A CORUÑA, expido la presente en SANTIAGO DE COMPOSTELA a veintiuno de Marzo de dos mil once EL SECRETARIO
04/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.24627 Manuel Fandiño Gil, Concello de Boimorto

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 21 de marzo de 2011 e como resultado do expediente incoado ó efecto, outorgóuselle a Manuel Fandiño Gil a concesión dun caudal de auga de 0,049 l/s procedente dun regato no lugar de Romelas, parroquia de Brates (San Pedro), no concello de Boimorto (A Coruña), con destino a rega. Número Expte.: DH. A15.24627 Santiago de Compostela, 22 de marzo de 2011 O subdirector xeral de Xestión do Dominio Público Hidráulico Andres Matias Lidia Concepcion Cotano Demiguel
04/04/2011 | Administración LocalMunicipal
Brión
Exposición pública de expediente de modificación de créditos

O Pleno do Concello, en sesión extraordinaria de data 26 de marzo de 2011, aprobou inicialmente o expediente de modificación de créditos MC 11/2011, de suplemento de crédito financiado con cargo a remanente líquido de Tesourería para gastos xerais e con cargo a baixas por anulación total doutras partidas. De conformidade co disposto no artigo 169 do texto refundido da Lei reguladora das facendas locais, exponse ao público o expediente polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificacion resumida por capítulos no BOP e no taboleiro de anuncios do Concello. Brión, 28 de marzo de 2011. O alcalde en funcións (P. D. Decreto Alcaldía do 25.03.2011) Asdo. Ramón Rodríguez Romarís
04/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23473. María Mercedes Vilanova Picón - Concello de Rianxo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 21 de marzo de 2011 e como resultado do expediente incoado ó efecto, outorgóuselle a María Mercedes Vilanova Picón a concesión dun caudal de auga de 0,014 l/s procedente dun pozo de barrena situado no lugar de Burés, parroquia de Asados (Santa María), no concello de Rianxo (A Coruña), con destino a uso doméstico. Número Expte.: DH. A15.23473 Santiago de Compostela, 22 de marzo de 2011 O subdirector xeral de Xestión do Dominio Público Hidráulico Carlos Lorenzo Vasilieva Chorda
28/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.24647. Información pública

CLAVE: DH. W15.24647 Dona Nissrin Garcia Roves Elejalde, con DNI XXXXXXXXX e con enderezo en Herbón, n.° 47, Padrón (A Coruña). Solicita legalización e autorización para obras de construción dunha vivenda, invernadoiro, peche e canalización dunha presa na parcela n.° 471 do polígono 501 na zona de policía do regato de Cambelas, afluente do río Sar, no lugar de Quintáns, Padrón. Legalización: Vivenda unifamiliar: composta por baixo e primeira planta (13,50 x 12). Está a 28 m do cauce. Peche de parcela: feito cunha base de formigón de 0,70 m e postes de 2,50 m de alto con tela metálica, realizarase nos catro lindes da parcela e contará cun portal de acceso no linde coa pista. A distancia mínima ao cauce é duns 16 m. Autorización: Canalización dunha presa de rego: usaranse tubos de 0,50 m de diámetro nunha lonxitude de 18,40 m. Esta presa está entubada augas arriba e augas abaixo. Invernadoiro: de dimensións 16x38 m, a unha distancia mínima de 17,04 m do regato Cambelos. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 1 de abril de 2011. O xefe do Servizo Territorial da Zona Galicia-Centro Cindia Lacombe Gerardi
28/04/2011 | Administración LocalMunicipal
Miño
Anuncio de aprobación inicial do orzamento xeral 2011

Aprobado inicialmente en sesión extraordinaria do Pleno do Concello de Miño, de data 25 de abril de 2011, o Orzamento xeral, Bases de execución, e o cadro de persoal funcionario e laboral para o exercicio económico 2011, con arreglo ao previsto no artigo 169 do Real Decreto Lexislativo 2/2004, de 5 de marzo, polo que se aproba o Texto refundido da lei reguladora das facendas locais e o artigo 20 do Real Decreto 500/1990, de 20 de abril, exponse ao público o expediente e a documentación preceptiva polo prazo de quince días dende a publicación deste anuncio, aos efectos de reclamacións e alegacións. De conformidade co acordo adoptado o presuposto considerarase definitivamente aprobado, se durante o citado prazo non se presenten reclamacións. Miño, 25 de abril de 2011 O alcalde P. D.92/10 (Resol. Alcaldía 01/02/2010) Desmond Aiastui Sanchez de Movellan
28/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Pagamento: xuros de demora. T. M.: Ortigueira

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de XUROS DE DEMORA, correspondente ó expediente de expropiación forzosa instruído para o termo municipal de ORTIGUEIRA, con mor das obras do Proxecto N/AC/96.3.1 “PROXECTO DO ACONDICIONAMENTO DA ESTRADA AC-101 TREITO: ORTIGUEIRA-AS PONTES (FASE-I)”, o cal terá lugar o 03 DE MAYO DE 2011 DE 10:00 A 10:30 HORAS. ós propietarios dos terreos que figuran na relación que se adxunta.0 pagamento efectuarase na Casa Consistorial do CONCELLO DE ORTIGUEIRA, polo pagador deste Servizo e en presenza do representante da Administración e do Alcalde e Secretario do devandito Concello.0 que se fai público, para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. O XEFE DO SERVIZO, Fdo: ANTONIO N. LÓPEZ GRUEIRO. Obra: Proxecto do acondicionamento da estrada AC-101 Treito: Ortigueira - As Pontes (Fase I) Término municipal: Ortigueira Clave de obra: N/AC/96.3.1
28/04/2011 | Administración LocalMunicipal
Carral
Licenza

Habéndose solicitado desta Alcaldía, por Nicolás Costa Doval, licencia municipal para a apertura de LOCAL DE ELABORACIÓN DE RÓTULOS E VINILOS, a emprazar na rúa Manuel Jesús Méndez Búa, 22-bajo Izda., Santo Estevo de Paleo (Carral), sométese a información pública por período de dez días hábiles, a fin de que perante o mesmo –que comenzará a contarse dende o día seguinte ó da inserción do presente edicto no Boletín Oficial dá Provincia– poda examinarse o expediente na Secretaría deste Concello polas persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. Carral, a 8 de abril de 2011. O alcalde Asdo. José Luís Fernández Mouriño
28/04/2011 | Administración LocalMunicipal
Santiago de Compostela
Urbanismo
Anuncio de información pública LAP/109/2011

TRANSPORTES Y EXCAVACIONES ARINES, SL solicitou licenza de apertura de nave para uso agropecuario en RUA BRUA (DA), 29 (Vilacoba – Aríns) - SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/109/2011 pode consultarse no Negociado de Aperturas deste Concello. Santiago de Compostela, 15 de abril de 2011 A Concelleira Delegada de Urbanismo Asdo: Mercedes Rosón Ferreiro
28/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29009. Información pública

CLAVE: DH. W15.29009 Dona Madalina Georgiana Poulain Valente, con DNI XXXXXXXXX e con enderezo no Camiño Real de Piñeiro, n.° 15, 0 Eixo-Santiago de Compostela (A Coruña). Solicita AUTORIZACIÓN para acondicionamento da parcela 9044709NH3494S0001BU na zona de policía do regato de Angrois, na parroquia do Eixo (San Cristovo), no lugar de Piñeiro, no concello de Santiago de Compostela. No proxecto achegado explícase que os traballos consisten na substitución duns socalcos non verticais por muros de pedra verticais, de altura máxima de 1,20 m e 0,50 m de largo. Ademais realizarase a nivelación dos terreos mediante o aporte duns 500 m 3 mediante o emprego de terras trasladadas dende a canteira. O que se fai público para xeral coñecemento por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 1 de abril de 2011. O xefe do Servizo Territorial da Coruña Zona Galicia-Centro Maria Begonia Angelo Cabruja Condon
28/04/2011 | Administración LocalMunicipal
Mugardos
Convocatoria específica 1/2009 -praza limpador/a edificios municipais-. Data baremación de méritos e convocatoria para a realización do 1º exercicio da fase de oposición

ASUNTO: CONVOCATORIA ESPECÍFICA 1/2009- DATA BAREMACIÓN DE MÉRITOS E CONVOCATORIA PARA A REALIZACIÓN DO 1º EXERCICIO DA FASE DE OPOSICIÓN. O Sr. Alcalde-Presidente do Concello de Mugardos, dictou, con data 18 de abril de 2011, a Resolución que de seguido se transcribe: “RESOLUCION DA ALCALDIA Nº. 333/2011.- Visto o expediente que se tramita para a contratación laboral fixa mediante concurso-oposición pola quenda libre dunha praza de limpador/a de edificios municipais, incluída na oferta de emprego público de 2009 - convocatoria específica 1/2009 - sendo a convocatoria publicada no Boletín Oficial da Provincia núm.60, de 31 de marzo de 2010. Esta Alcaldia, no uso das facultades que ten conferidas, RESOLVE: Primeiro.- Convocar aos membros do Tribunal calificador para que concurran ao Salón de Sesións da Casa do Concello o día 16 de xuño de 2011 ás 13,30 horas, ó obxecto de realiza-la baremación dos méritos aportados polos/as aspirantes admitidos/as. Segundo.- Convocar aos membros do Tribunal calificador para que concurran ao Salón de Sesións da Casa do Concello o día 23 de xuño de 2011, ás 10:00 horas, ó obxecto de confeccionar o primeiro exercicio da fase de oposición, e aos aspirantes admitidos/as ás 11,00 h. no mesmo lugar e data, ó obxecto de realiza-lo primeiro exercicio da fase de oposición. O mando e asino en Mugardos, a dezaoito de abril do ano dous mil once.” Mugardos, 18 de abril de 2011. O ALCALDE Asdo. XOSÉ FERNÁNDEZ BARCIA
28/04/2011 | Administración LocalMunicipal
A Pobra do Caramiñal
Aprobación definitiva do orzamento municipal exercicio 2011

Aprobado definitivamente o Orzamento do Concello da Pobra do Caramiñal para o exercicio 2011 por non terse presentado reclamacións trala publicación da súa aprobación inicial no B. O. P. Nº 58 de 25 de marzo de 2010, de acordo co establecido no artigo 169.3 do Real Decreto Lexislativo 2/2004 de 5 de marzo, polo que se aproba o Texto refundido da Lei reguladora das facendas locais e 20.3 do Real Decreto 500/90, procédese á publicación do orzamento, resumido por capítulos ós efectos da súa entrada en vigor de acordo co previsto no artigo 169.5 do RDL 2/2004. Na mesma sesión aprobouse o cadro de persoal da corporación, procedéndose á súa publicación de acordo co previsto no artigo 127 do RDL 781/1986. Contra a aprobación definitiva do Orzamento, poderase interpoñer recurso contencioso-administrativo, nos prazos e forma establecidos nas normas da citada xurisdicción, de conformidade co establecido no artigo 171 do RDL 2/2004 e artigo 23 do RD 500/90 de 20 de Abril. A Pobra do Caramiñal, 15 de abril de 2011. O Alcalde Asdo.: Isaac V. Maceiras Rivas
28/04/2011 | Administración LocalMunicipal
Santiago de Compostela
Urbanismo
Anuncio de información pública LAP/81/2009

GALEON RAIÑA S. L. solicitou licenza de apertura de CAFETERIA -RESTAURANTE na RUA RAIÑA (DA), 17B 000, SANTIAGO DE COMPOSTELA (A CORUÑA) Consonte o Regulamento Xeral de Policía de Espectáculos Públicos e Actividades Recreativas, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/81/2009 pode consultarse no Negociado de Aperturas deste Concello. Santiago de Compostela, 15 de abril de 2011 A Concelleira Delegada de Urbanismo e Patrimonio Asdo: Mercedes Rosón Ferreiro
28/04/2011 | Administración LocalMunicipal
Santiago de Compostela
Urbanismo
Negociado de licenzas de aperturas. Anuncio de información pública

VILLASENÍN E SILVA solicitou licenza de apertura para pub na RÚA TRAS SALOMÉ (DE), 3 - SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/11/2009 pode consultarse no Negociado de Aperturas deste Concello. Santiago de Compostela, 15 de abril de 2011. A concelleira delegada de Urbanismo e Patrimonio Asdo.: Mercedes Rosón Ferreiro
28/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27910. Información pública

CLAVE: DH. W15.27910 D. Marius Lucian Straube Fernandez Coto, con DNI XXXXXXXXX e con enderezo na rúa da Paz, 19-3.°, 15940 Ribeira (A Coruña). Solicita AUTORIZACIÓN para construír unha vivenda unifamiliar na zona de policía do rego de Sirves, a unha distancia mínima de 22,50 m deste, para reconstruír un muro de peche parcialmente derrubado de 6,68 m de longo, disposto perpendicularmente ó rego, dentro da zona de servidume e de policía deste; e para colocar dous portalóns a continuación do muro, para a entrada das parcelas 112 e 113 do polígono 43 do catastro de Ribeira, onde se farán todas as obras, localizadas na marxe dereita do dito rego, ó seu paso polo lugar de Bretal, parroquia de Olveira, no concello de Ribeira (A Coruña). O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 1 de abril de 2011. O xefe do Servizo Territorial da Zona Galicia-Centro Fode Lopo Lamarca
28/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Pagamento: xurado. T. M.: Santiago de Compostela

En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento do xustiprezo de XURADO, correspondente ó expediente de expropiación forzosa instruido para o termo municipal de SANTIAGO, con mor das obras do Proxecto AC/03/106.01 “ENLACE DA CIDADE DA CULTURA DE GALICIA COA AUTOESTRADA A-9 EN SANTIAGO DE COMPOSTELA”, o cal terá lugar o 5 DE MAYO DE 2011 DE 09:30 A 10:30 HORAS. ós propietarios dos terreos que figuran na relación que se adxunta.0 pagamento efectuarase no Local Social do Polígono de Vite, polo pagador deste Servizo e en presenza do representante da Administración e do Alcalde e Secretario do devandito Concello.0 que se fai público, para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. O XEFE DO SERVIZO, Fdo./ ANTONIO N. LOPEZ GRUEIRO Obra: enlace da Cidade da Cultura de Galicia coa autoestrada A-9 en Santiago de Compostela Término municipal: Santiago Clave de obra: AC/03/106.01
28/04/2011 | Administración LocalMunicipal
Boqueixón
Aprobación inicial presuposto xeral ano 2011

Aprobación inicial do presuposto xeral do ano 2011 Na sesión do pleno extraordinario que tivo lugar o día 25 de abril de 2011 aprobouse inicialmente o presuposto xeral para o exercicio económico do ano 2011. Así mesmo aprobouse o cadro de persoal e a relación de postos de traballo. Dito expediente estará exposto ó público na Secretaría do Concello polo prazo de 15 días hábiles, que se contarán desde o día seguinte ó da publicación deste anuncio no B. O. P. Durante este período poderanse formular as reclamacións que se consideren oportunas e que deberán ir dirixidas ó alcalde desta corporación. Boqueixón, 26 de abril de 2011. O alcalde Adolfo Gacio Vázquez
28/04/2011 | Administración LocalMunicipal
Cambre
Área de Urbanismo. Licenza

D. Jacomar Majcher Meton y D. Javier López Fernández solicitaron licenza municipal de apertura para unha cafetería na rúa Tapia, núm.26 baixo B, O Temple (Cambre). Cumprindo co disposto no art.53.4 da Ordenanza municipal reguladora da protección do medio ambiente contra a emisión e recepción de ruídos e vibracións perturbadores e do exercicio das actividades de esparexemento e/ou recreativas sometidas a licenza, sométese a información pública durante o prazo de DEZ DÍAS HÁBILES, a contar dende o día seguinte á inserción deste anuncio no BOP, para que as persoas que se consideren afectadas pola actividade que se prentende instalar poidan examinar o expediente, nas oficinas da Área de Urbanismo, e formular por escrito as reclamacións ou observacións que estimen oportunas. Cambre, a 25 de abril de 2011. O alcalde Asdo.: D. Antonio Varela Saavedra
28/04/2011 | Administración LocalMunicipal
Santiago de Compostela
Urbanismo
Negociado de licenzas de apertura - anuncio de información pública

RUYI MERKASIA SL solicitou licenza de apertura para comercio de toda clase de artigos en RUA AMIO (DE), 118 - SANTIAGO DE COMPOSTELA (A CORUÑA). Consonte o Decreto nº 133/2008 de data 12 de xuño, polo que se regula a avaliación de incidencia ambiental, sométese a información pública por un prazo de VINTE DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/67/2010 pode consultarse no Negociado de Aperturas deste Concello. Santiago de Compostela, 15 de abril de 2011 A Concelleira Delegada de Urbanismo Asdo: Mercedes Rosón Ferreiro
28/04/2011 | Administración LocalMunicipal
A Laracha
Baixas de oficio no padrón de habitantes

Padrón de habitantes Tendo coñecemento esta Alcaldía de que as persoas abaixo nomeadas, empadroadas neste concello, non residen neste termo municipal durante a maior parte do ano, imcumprindo asi co disposto no art.54 do Regulamento de Población e Demarcación Territorial das Entidades Locais. Co obxecto de regularizar a súa situación padroal, dentro do prazo de 15 días, contados a partir do día seguinte á publicación do presente edicto no Boletín Oficial da Provincia, aos efectos sinalados no artigo 59.5 da lei 30/1992, do 26 de novembro. Deberán persoarse neste Concello aportando os documento correspondientes para continuar empadroados nos domicilios nos que figuran, así como para formular as alegacións que estimen oportunas. Unha vez finalizado o prazo que se indica, este Concello continuará o trámite dacordo co disposto no art.72 do citado Regulamento, a efectos de dalo de baixa no padrón municipal de habitantes. A Laracha, 15 de abril de 2011. O alcalde en funcións Asdo. José Ramón Martínez Barbeito
28/04/2011 | Administración LocalMunicipal
Culleredo
Secretaría Xeral
Citación para notificación

Ao non ser posible a práctica de notificación de resolución aos interesados que máis abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse á súa disposición na Secretaría Xeral do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 10 días, computado a partir do seguinte ao da publicación deste anuncio, significándolles que transcorrido o mesmo, a notificación entenderase producida a todos os efectos legais. RELACIÓN DE INTERESADOS – D. Moises Daniel Gazda Martialay – D.ª Verónica Suárez Márquez Culleredo, 15 de abril de 2011. O alcalde Asdo: Julio Sacristán de Diego
28/04/2011 | Administración LocalMunicipal
A Baña
Desafectación local

De conformidade co disposto no artigo 8 do RBEL, exponse ao público o expediente de desafectación de local de 40 m 2 sito na r/ Tedelle, co fin de ceder o seu uso á Sociedade Estatal de Correos e Telégrafos para albergar unha oficina de Correos, aprobado polo Pleno da Corporación en data 30 de marzo do 2011, para que tódalas persoas interesadas o poidan examinar e manifestar cantas alegacións estimen oportunas. Dito expediente está na Secretaría do Concello, podendo ser examinado no horario de 9.00 a 14.00 horas, e durante o prazo dun mes desde a súa publicación. A Baña, 15 de abril do 2011. O alcalde Asdo.: José Andrés García Cardeso
28/04/2011 | Administración LocalMunicipal
Vimianzo
Anuncio de licitación

O Concello de Vimianzo convoca a licitación pública para adxudicar a contratación da obra do Saneamento integral no núcleo da Piroga, parroquia de Bamiro, incluída no Plan de cooperación cos concellos (PCC) 2008/2011 a) Organismo: Concello de Vimianzo b) Dependencia que tramita o expediente: Servizo xurídico-administrativo c) Obtención de documentación e información: Servizo xurídico-administrativo do Concello: Praza do Concello, 6, 15129 Vimianzo (A Coruña). Teléfono: 981 716001 Fax: 981 716650. Correo electrónico: correo@vimianzo. dicoruna. es. Perfil do contratante: http://www.vimianzo.es/html/todo.asp? frame=1 d) Data límite de obtención de documentación e información: día anterior ao da finalización do prazo de presentación de proposicións. a) Tipo: contrato administrativo de obras. b) Descrición: instalación do saneamento de augas residuais e a instalación de recollida de augas pluviais c) División por lotes: no. d) Lugar de execución: A Piroga, Vimianzo e) Execución e entrega: o prazo de execución: 6 meses e entregarase no Concello de Vimianzo. a) Tramitación: urxente. b) Procedemento: aberto con multiplicidade de criterios de valoración. c) Criterios de valoración: cláusula 15.2.2 e anexo IV do prego de cláusulas administrativas particulares a) Orzamento de licitación: 442.399,57 euros. b) Valor estimado: 374.914,89 euros. c) IVE: 67.484,68 euros. a) Provisional: non se esixe b) Definitiva: 5% do importe de adxudicación, excluído o IVE a) Clasificación: Grupo E Subgrupo 1 Categoría d b) Solvencia económica e financiera e solvencia técnica e profesional: ver prego de cláusulas administrativas particulares 7. Presentación de ofertas: no rexistro xeral do Concello de Vimianzo, no prazo de 13 días naturais dende o seguinte ao da publicación deste anuncio no BOP da Coruña.8. Apertura de proposicións: segundo a cláusula 15ª do prego de cláusulas administrativas particulares.9. O custo deste anuncio correrá a cargo do adxudicatario Vimianzo, 19 de abril de 2011 o alcalde Alejandro Rodríguez Lema
28/04/2011 | Administración LocalMunicipal
Ames
Aprobación inicial modificación orzamentaria. Crédito extraordinario 1/2011

En sesión plenaria celebrada o 15 de abril de 2011 prestouse aprobación inicial á modificación orzamentaria: crédito extraordinario 1/2011. Pola presente sométese a exposición pública dito expediente por prazo de 15 días hábiles a efectos de exame e reclamacións. Para o suposto de non presentarse reclamacións, a aprobación inicial quedará elevada a definitiva de forma automática. Ames, 18 de abril de 2011 O alcalde Carlos A. Fernández Castro
28/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29011. Información pública

CLAVE: DH. W15.29011 Dona Charline Placintar Cabadilla, con DNI XXXXXXXXX e con enderezo no Camiño Real de Piñeiro, n.° 9, 0 Eixo-Santiago de Compostela (A Coruña). Solicita AUTORIZACIÓN para acondicionamento da parcela 9044709NH3494S0001LX na zona de policía do regato de Angrois, na parroquia do Eixo (San Cristovo), no lugar de Piñeiro, no concello de Santiago de Compostela. No proxecto achegado explícase que os traballos consisten na substitución duns socalcos non verticais por muros de pedra verticais, de altura máxima de 1,20 m e 0,50 m de largo. Ademais realizarase a nivelación dos terreos mediante o aporte duns 500 m 3 mediante o emprego de terras trasladadas dende a canteira. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 1 de abril de 2011. O xefe do Servizo Territorial da Zona Galicia-Centro Ricardo Xavier Mandly Ausucua
28/04/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 344/2010

Resolución do 28 de marzo de 2011, da Xefatura Territorial da Consellería de Economía e Industria da Coruña, pola que se autoriza administrativamente e aproba o proxecto de execución da instalación eléctrica no concello da Laracha (expediente IN407A 344/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Hidroeléctrica de Laracha, S. L. Enderezo social: Nicaragua, 10- 3.° esqda.15005 A Coruña Denominación: peche bucle Paiosaco Situación: concello da Laracha Características técnicas: Liña de media tensión subterránea a 15/20 kV, baixo tubo en condutor tipo R. H. Z.1-OL-12/20 kV 3 (1 x 150 mm 2 ) Al, con orixe na cela de liña existente no C. T. Angazo (expediente IN407A 08/617) e final en cela de liña existente en C. T. Muíño (expediente IN407A 05/307), cunha lonxitude de 337 metros. Reforma do centro de transformación (C. T.) existente Bergantiños (expediente IN407A 96/24), coa instalación de catro celas de liña e unha de protección de transformador existente. Rede de baixa tensión subterránea, baixo tubo en condutor tipo RV-0,6/1 kV 4 (1x240 mm 2 ) Al, composto de dúas saídas subterráneas do C. T. 2.° travesía Donya Mazarrasa De Mur (expediente IN407A 06/213) e final na rede de baixa tensión existente, cunha lonxitude de 124 metros. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 28 de marzo de 2011. A xefa territorial tristana Yulissa Nazakat Sanchez Villares Codeso
28/04/2011 | Administración LocalMunicipal
Culleredo
Urbanismo
Apertura almacén e exposición de produtos de descanso e saúde

REYBEN & AR S. L. solicitou unha licenza municipal para a reforma e apertura dun local, situado na avda. de Rutis nº 1 baixo da parroquia de Rutis, que se destinará a “almacén e exposición de productos de descanso e saúde”. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo,12 de abril de 2011. O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
28/04/2011 | Administración LocalMunicipal
Cedeira
Acordo plenario de cambio de uso de parcela dotacional. Pistas polideportivas

Mediante o acordo de PLENO, na súa sesión ordinaria realizada con data vintenove de marzo de dous mil once foi adoptado, entre outros, o seguinte acordo: Segundo establece o artigo 82.3 do regulamento de organización, funcionamento e réxime xurífico das entidades locais, R. D. 2568/1986, sométese a votación a ratificación da inclusión do punto na orde do día, quedando aprobado por sete votos a favor (4 do PSdG-PSOE, 2 do BNG e 1 de TEGA) e catro abstencións do grupo municipal do Partido Popular. ANTECEDENTES 1. Providencia da Alcaldía de 25 de marzo de 2011 incoando o expediente.2. Informe-proposta de 24 de marzo de 2011 da Técnico Municipal.3. Informe de Secretaría de 28 de marzo de 2011.4. Proposta de Alcaldía de 28 de marzo de 2011. CONSIDERACIONS XURÍDICAS Primeiro.- Plan Xeral de Ordenación Urbana de Cedeira, BOP de 14 de xuño de 1995, asigna á parcela con referencia catastral 6844301NJ7364S0001SF cunha superficie de 3.522 m2, o uso dotacional público de equipamento socio-cultural. Segundo.- O artigo 47.4 da Lei 9/2002, de ordenación urbanística e protección do medio rural de Galicia (LOUGA), permite que o Pleno por maioría absoluta acorde o cambio de uso dos terreos reservados para equipamentos públicos por outro uso dotacional público distinto sen necesidade de segui-lo procedemento de modificación do plan. Establece como requisitos que se manteña a titularidade pública ou se destine a incrementa-las zonas verdes e os espacios libres públicos. A Técnico Municipal redactou o 24 de marzo de 2011 unha proposta de cambio de uso da parcela obxecto do expediente á equipamento deportivo-recreativo. Terceiro.- De acordarse esta modificación de uso deberá publicarse no Boletín Oficial da Provincia da Coruña e no Diario Oficial de Galicia e comunicarse a Dirección xeral de urbanismo da Xunta de Galicia en aplicación analóxica do artigo 92 da LOUGA. Polo exposto, o Pleno da Corporación, por sete votos a favor (4 do PSdG-PSOE, 2 do BNG e 1 de TEGA) e catro abstencións do grupo municipal do Partido Popular, adopta o seguinte acordo: 1. Aprobar o cambio de uso da seguinte parcela de acordo co artigo 47.4 da Lei 9/2002, de ordenación urbanística e protección do medio rural de Galicia: Parcela uso equipamento socio-cultural Parcela Ref. Catastral: 6844301NJ7364S0001SF Superficie: 3.522 m2 Unha vez realizado o cambio de uso segundo o previsto no planos anexos ao informe proposta de 24 de marzo de 2011 resulta: Parcela uso equipamento deportivo e recreativo. Parcela Ref. Catastral: 6844301NJ7364S0001SF Superficie: 3.522 m2.2. Publicar o presente acordo no BOP e no DOG.3. Remitir dous exemplares dilixenciados á Dirección Xeral de Urbanismo.4. Comunicar ao catastro e ao rexistro da propiedade as modificacións efectuadas. Cedeira, 12 de abril de 2011 O alcalde, Asdo. José Luis Vergara Rey
28/04/2011 | Administración LocalMunicipal
Cambre
Anuncio de publicación de adxudicacións

Consonte ao disposto no artigo 138 da Lei 30/2007, do 30 de outubro, de contratos do sector público, faise pública a relación de contratos adxudicados polo Concello de Cambre por procedemento negociado, e por importe superior a 100.000 euros: Cambre, 15 de abril de 2011. O alcalde P. D. (R. A. 04/02/2010) Asdo.: Erundina Prado Arcay Terceira tenente do alcalde
28/04/2011 | Administración LocalConsorcios
Consorcio de Santiago
Anuncio suplemento de crédito y crédito extraordinario do Consorcio da Cidade de Santiago

Aprobados pola Comisión Executiva do Consorcio da Cidade de Santiago de Compostela na sesión de data 20 de abril de 2011, un Suplemento de Crédito por importe de 586.043,47 €, e un Crédito Extraordinario por importe de 295.469,57 € expóñense o público durante o prazo de quince (15) días hábiles, contados a partir do día seguinte ao da publicación no BOP, para os efectos de alegacions. Santiago de Compostela, 25 de abril 2011. O Xerente do Consorcio de Santiago Asdo.: Xosé Manuel Villanueva Prieto
20/04/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de contratación

1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-10/2011 2. Obxecto do contrato: vixilancia e outros servizos de natureza polivalente para o funcionamento do Centro Cívico Municipal de Monte Alto e os servizos centrais de Servizos Sociais. Duración: dous anos prorrogables por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 70.500,00 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinted ao deste anuncio.11. Gastos de anuncios: por conta do adxudicatario. A Coruña, 5 de abril de 2011 O ALCALDE, P. D. O Tte. Alcalde Delegado de Contratación Asdo.: José Federico Nogueira Fernández.